న్యూఢిల్లీ: పాకిస్థాన్ క్రికెట్లో హీరోలుగా వెలుగొందుతున్నవారందరూ బౌలర్లేనని, టీమిండియాకూ ఓ స్టార్ బౌలర్ కావాలని మాజీ క్రికెటర్, కామెంటేటర్ సంజయ్ మంజ్రేకర్ అన్నాడు. ఇమ్రాన్ ఖాన్, వసీమ్ అక్రమ్, వకార్ యూనిస్, షోయబ్ అక్తర్.. ఇలా అందరూ బౌలర్లేనని అన్నాడు. భారత జట్టుకు కూడా ఓ సూపర్ స్టార్ బౌలర్ అవసరం ఉందని అభిప్రాయపడ్డాడు. క్రికెట్ ప్రపంచానికి భారత్ గొప్ప బ్యాట్స్మెన్ను అందించిందని పేర్కొన్న సంజయ్ మంజ్రేకర్ బౌలింగ్లో మాత్రం ఆ స్థాయిలో అందించలేకపోయిందన్నాడు. అయితే గతంలో కంటే ప్రస్తుతం పరిస్థితి కొంత మెరుగ్గా ఉందని, బుమ్రా, భువనేశ్వర్, ఉమేశ్ యాదవ్ లాంటి బౌలర్లు జట్టులో ఉన్నారని పేర్కొన్నాడు. ఇది కొంతలో కొంత మెరుగైన అంశమేనని పేర్కొన్నాడు. బ్యాట్స్మెన్ను హీరోలను చేసినట్టే బౌలర్లను కూడా చేస్తే మరింతమంది బౌలర్లు తయారవుతారన్నాడు. భారత జట్టుకు ఓ సూపర్ స్టార్ బౌలర్ అందుబాటులోకి వస్తే తర్వాతి తరాలకు ఆదర్శప్రాయుడవుతాడని మంజ్రేకర్ అభిప్రాయపడ్డాడు.
newdhilly: pakisthan cricketlo heerolugaa velugondutunnavaaranda boularlenani, teamindiaku oo star bouler kaavaalani maji cricketer, commentator sanjay manjrekar annadu. imran khan, vaseem akram, wakar unis, shoyab aktar.. ilaa andaruu boularlenani annadu. bhaarata jattuku kuudaa oo super star bouler avasaram undani abhipraayapaddaadu. cricket prapanchaaniki bharat goppa batsmennu andinchindani perkonna sanjay manjrekar boulinglo maatram aa sthaayilo andinchalekapoyindanna. ayithe gatamlo kante prastutam paristhiti kontha merugga undani, bumra, bhuvaneshwar, umesh yadav lanti boularlu jattulo unnaarani perkonnadu. idhi kontalo kontha merugaina amsamenani perkonnadu. batsmennu heerolanu chesinatte boularlanu kuudaa cheste marintamandi boularlu tayaaravutaarannaadu. bhaarata jattuku oo super star bouler andubaatuloki vaste tarvaati taraalaku aadarsapraayudavutaadani manjrekar abhipraayapaddaadu.